പിഎച്ച്ഡി പ്രബന്ധം ഉടന് പുസ്തകമാക്കും അടുത്ത ലക്ഷ്യം പോസ്റ്റ് ഡോക്ടറല് ഫെലോഷിപ്പെന്ന് ചിന്ത ജെറോം Latest അടുത്ത ലക്ഷ്യം പോസ്റ്റ് ഡോക്ടറല് ഫെലോഷിപ്പ് ആണെന്ന് യുവജനകമ്മിഷന് അദ്ധ്യക്ഷ ചിന്ത ജെറോം. പിഎച്ച്ഡി ഗവേഷണ പ്രബന്ധം പുസ്തകരൂപത്തില് പുറത്തിറക്കാനും ശ്രമമുണ്ടെന്ന് ചിന്ത പറയുന്നു. ജീവിതത്തിലെ വലിയൊരു ലക്ഷ്യം കോളേജ് അദ്ധ്യാപികയാകുക എന്നതാണ്. പൊതുപ്രവര്ത്തനവും ഒപ്പം കൊണ്ടുപോകണം. നേരത്തെ കേരള സര്വകലാശാലയുടെ വിദൂരവിദ്യാഭ്യാസത്തിന്റെ കോണ്ടാക്ട് ക്ലാസുകള് എടുത്തിരുന്നു. അപ്പോള് പഠിപ്പിച്ചവരൊക്കെ ഇടയ്ക്കു കാണുമ്ബോള് ടീച്ചറേയെന്ന് വിളിക്കുന്നത് വലിയ സന്തോഷമാണെന്നും ചിന്ത പറഞ്ഞു. ചിന്ത ജെറോം പിഎച്ച്ഡി നേടിയതിന് പിന്നാലെ വിവാദങ്ങളും ഉയര്ന്നിരുന്നു. പിഎച്ച്ഡി ലഭിച്ചെന്ന് അറിഞ്ഞപ്പോള് താന് ജെആര്എഫ് തുക കൈപ്പറ്റിക്കൊണ്ടാണ് യുവജന കമ്മിഷന് അദ്ധ്യക്ഷയായതെന്നും ഫുള് ടൈം പിഎച്ച്ഡിയാണ് ചെയ്തതെന്നുമൊക്കെ ചിലര് ആരോപണമുന്നയിച്ചു. ഒരു അടിസ്ഥാനവുമില്ലാത്ത ആരോപണങ്ങളോട് പ്രതികരിക്കേണ്ടന്നാണ് തീരുമാനിച്ചിരുന്നത്. തന്നെ വിളിച്ച സുഹൃത്തുക്കളോടൊക്കെ കാര്യം പറഞ്ഞു. പിഎച്ച്ഡി പാര്ട് ടൈം ആക്കിയതിന്റെ രേഖകള് അയച്ചുകൊടുത്തു. അവരാണ് സമൂഹമാദ്ധ്യമങ്ങളിലൂടെ യാഥാര്ഥ്യം പുറത്തുകൊണ്ടുവന്നതെന്ന് ചിന്ത പറയുന്നു. English Summary : chintha jerome talks about phd controversy